එක්සත් ජාතික පක්ෂයේ කෘත්‍යාධිකාරී මණ්ඩලයට තමා ඉදිරිපත්කළ යෝජනා මාලාවට කිසිවකු ප්‍රතිචාර නොදැක්වීම නිසා සිත් වේදනාවට පත්වූ දකුණු පළාතේ එ.ජා.ප. සම්බන්ධීකරණ නිලධාරියකු සිරිකොත ඉදිරිපිටදී සිය සිරුරට පෙට්රල් වත්කර ගිනි තබා ගත් අතර ඔහු ඊයේ (27) රාත්‍රී මරුමුවට පත්විය.කොළඹ නාගරික හදිසි මරණ පරීක්ෂණ උසාවියේ 28දා පැවැති සාක්කි විභාගයකදී මේ බව අනාවරණය විය.මියගොස් ඇත්තේ නො.95 රණමදුරගම ඉබ්බාවල වැලිගම පදිංචිව සිටි දොන් රියන්සි අල්ගම (60) නමැති තිදරු පියෙකි.කොළඹ අතිරේක නාගරික හදිසි මරණ පරීක්ෂක මොහොමඩ් අෂ්රොප් රූමි මහතා ඉදිරියේ ඊයේ 28 සවස පැවැති හදිසි මරණ පරීක්ෂණයේ දී සිද්ධිය සියැසින් දුටු මිරිහාන පොලීසියේ පො.කො. පහන් කුඹුරේ අමගිරාලලාගේ ඉන්දික ප්‍රදීප් සුමනසිරි (60468) මහතා සාක්කි දෙමින් මෙසේ කීය.සිද්ධිය වූ 27 දින සවස 5.10 යට පමණ මාත් තවත් පොලිස් නිලධාරියකුත් පිටකෝට්ටේ ප්‍රදේශයේ රථවාහන හැසිරවීමේ යෙදී සිටියා.